Here is a page extracted from Wikipedia that may contain CSS, HTML, and a lot of unformatted text.

Title: كنيسة اسكندريه المصريه الارتودوكسيه
Content: كنيسة اسكندريه المصريه الارتودوكسيه ( كنيسة الاسكندريه القبطيه الأرثوذكسيه;   |ti.eklyseya en.remenkimi en.orthodoxos|) هى اكبر كنيسه مسيحيه فى مصر, كنيسة اسكندريه المصريه انفصلت عن بقية الكنايس بعد مجمع خلقيدونيا سنة 451 م, و لحد دلوقتى الفروق الدقيقه فى علم اللاهوت اساسا عن طبيعة المسيح بتسبب انقسام الكنايس. الجذور التأسيسية لكنيسة اسكندريه المصريه الارتودوكسيه مبنية فى مصر لكن ليها وجود فى كل أنحاء العالم عن طريق المهاجرين الأقباط. رئيس الكنيسه هوه بابا الاسكندرية و بطريرك عموم افريقيا عن كرسى القديس مرقس الرسولى. حوالى 95 ٪ من مسيحيين مصر بينتمو لكنيسة اسكندريه القبطيه الأرتودوكسية.

التأسيس 
حسب التقاليد الكنيسة القبطية الأرثوذكسية هى كنيسة اسكندرية اللى انشأها القديس مرقس الرسول والمبشر فى النص الاولانى من القرن الاول حوالى سنه 42 ميلادى
رغم ان فيه كنايس تانيه بتقول انها هى البطريركيات وبطاركة الاسكندرية, من بينها:

 الكنيسة الأرتودوكسيه اليونانيه فى اسكندريه
 الكنيسة القبطي الكاتوليكيه فى ااسكندريه
 الكنيسه اليونانيه الروم الملكيين الكاتوليك لانطاكيه واسكندريه والقدس

انجازات تبشيريه للكنيسة القبطية 

الكنيسة القبطية ليها انجازات كتيرة ومعترف بيها, يعني مثل القديسة فيرينا القبطية الاقصرية هى اللى بشرت شعب سويسرا بالمسيحية وعلمتهم فن الطب, اصلهم كانو شعوب بدائية. وبالنسبة لأيرلندا اول ناس بشروا هناك بالمسيحية كانو سبع رهبان اقباط لما راحوا جزيرة ايونا فى ايرلاندا و بشروا هناك بالمسيح وفي القداس الالهي المحفوظ فى مخطوطة فلامندية مكتوب (بارك يارب رهبان مصر اللى وصلولنا الايمان). والقديس اثناسيوس الرسولي البابا القبطي هوه اول واحد بشر فى بلاد الغال (اللى هى فرنسا) لما كان فى المنفى. والقديس البابا ديسقورس القبطي هوه اول واحد بشر فى جزيرة غاغرا فى اسيا الصغيرة (اللى هى تركيا دلوقتي) وكان اهل غاغرا بيعبدوا الصنم وكان فيهم مسيحيين لكن منحرفين والبابا بشر دول ورجع دوكهم. ده غير الانبا انطونيوس ابو الرهبنه اللى بيعتبر مؤسس الرهبنه فى العالم كله. وفيه كمان الاحباش بشرهم قبطى فى وقت البابا اثناسيوس الرسولي, و غيره.

الكليه الاكليريكيه 

تم اعادة تأسيس كلية اللاهوت سنه 1893. بخمس طلاب و كان اول مدير ليها هوه يوسف بك منقريوس و بعده اتعين مكانه الاستاذ حبيب جرجس و بعده القمص ابراهيم عطيه. الكليه ليها فروع فى اسكندريه و مدن مصريه تانيه و ليها فروع فى بلاد بره مصر.

انشقاق 
ظهرت حركات بتطالب بتطوير كنيسة اسكندريه الارتودوكسيه عشان تتماشى مع العصر الحديث ، و فى سنه 2006 انشق عنها الأنبا ماكسيموس و اسس كنيسه تانيه اسمها الكنيسه القبطيه الحقيقيه ( طايفة القديس أثناسيوس الرسولى ).

دلوقتى 
فيه حوالى 20 مليون مسيحيين اقباط أرثوذكس فى العالم. منهم ما بين 8 و 9 مليون فى مصر 

كمان فيه أعداد كبيرة فى المهجر فى زى دول زى امريكا الامريكية ، كندا ، استراليا ، فرنسا ،  المانيا ، و السودان . عدد المسيحيين الأقباط الأرثوذكس فى المهجر حوالى 2 ملايين بنى ادم.

شوف كمان 

 يعاقبه
 مجلس كنايس الشرق الأوسط
 الحضارة القبطية

مصادر 

 Wolfgang Kosack, Novum Testamentum Coptice. Neues Testament, Bohairisch, ediert von Wolfgang Kosack. Novum Testamentum, Bohairice, curavit Wolfgang Kosack. / Wolfgang Kosack. neue Ausgabe, Christoph Brunner, Basel 2014. ISBN 978-3-906206-04-2.

كنايس
تاريخ مصر القبطيه
مسيحيه
كنايس مصر